Basiese pastadeeg	deur SARIE.com-span
Lê jou pastamaker saam met al jou ander ongebruikte trougeskenke en stof vergader? Dié naweek is ideaal om jou eie pasta te maak – dis makliker as wat jy dink!
Maak 'n holte in die middel van die meel. Gooi die eiers in die holte. Meng tot 'n stywe, kniebare deeg vorm. As die mengsel te droog is, gooi 'n bietjie olyfolie druppel vir druppel by tot dit kniebaar is.
Knie 10-15 minute of tot die deeg glad is. Vorm die deeg in 'n langwerpige wors.
Sny die deeg met 'n skerp mes in ses ewe groot stukke.
Rol elke stuk uit met jou pastamasjien. Begin by die hoogste stelling en draai geleidelik af tot by nr. 2. Gooi tydens die uitrolproses ekstra meel op die pasta om te keer dat dit vassit.